ดาวโจนส์ดิ่งหลุดหมื่นจุด
หุ้นดาวโจนส์ปิดตลาดที่ 9,908.39 จุด ดิ่งหนักกว่าร้อยจุด&nbsp; ไม่มั่นใจเศรษฐกิจฟื้นจริง
9 ก.พ. 2553

หุ้นดาวโจนส์ปิดตลาดที่ 9,908.39 จุด ดิ่งหนักกว่าร้อยจุด  ไม่มั่นใจเศรษฐกิจฟื้นจริง
ปิดการซื้อขายตลาดหุ้นสหรัฐ ดัชนีดิ่งลงอย่างหนักจากแรงเทขายของนักลงทุน เพราะยังไม่มั่นใจสัญญาณการฟื้นตัวทางเศรษฐกิจของประเทศ จากวิกฤติภาคแรงงาน รวมถึงปัญหานี้สินที่พอกพูนในหลายประเทศของยุโรป โดยเฉพาะที่กรีซ สเปน และโปรตุเกส ทำให้หลังปิดตลาด ดัชนีดาวโจนส์ ปิดที่ 9,908.39 จุด ลดลง 103.84 จุด หรือ 1.04% ดัชนีแนสแดค ปิดที่ 2,126.05 จุด ลดลง 15.07 จุด หรือ 0.70% และดัชนีเอสแอนด์พี ปิดที่ 1,056.74 จุด ลดลง 9.45 จุด หรือ 0.89%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,092.33 จุด เพิ่มขึ้น 31.41 จุด หรือ 0.62% ดัชนี DAX ตลาดแฟรงก์เฟิร์ต ปิดที่ 5,484.85 จุด เพิ่มขึ้น 50.51 จุด หรือ 0.93% และดัชนี CAC 40 ตลาดปารีส ปิดที่ 3,607.27 จุด เพิ่มขึ้น 43.51 จุด หรือ 1.22% ราคาน้ำมันดิบเบรนต์ ตลาดลอนดอน ปิดที่ 70.11 ดอลลาร์สหรัฐ/บาร์เรล เพิ่มขึ้น 52 เซนต์